**ΑΠΟΣΠΑΣΜΑ**

**Από το πρακτικό της αριθμ. 13ης/2020 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 69**

**ΘΕΜΑ: Κατάρτιση όρων μειοδοτικής φανερής & προφορικής δημοπρασίας για μίσθωση ακινήτου προς στέγαση του ΚΑΠΗ Δαύλειας Δήμου Λεβαδέων.**

Στη Λιβαδειά σήμερα 14η Απριλίου 2020 ημέρα Τρίτη , ώρα 13.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων –βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19», ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 6943/10-4-2020 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα (9) μελών ήταν παρόντα οκτώ (8) μέλη ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1. Παπαϊωάννου Λουκάς

2. Καλογρηάς Αθανάσιος

3. Δήμου Ιωάννης

4. Καράβα Χρυσοβαλάντου – Βασιλική

5. Μερτζάνης Κωνσταντίνος

6.Καπλάνης Κωνσταντίνος

7. Μπράλιος Νικόλαος

8. Καραμάνης Δημήτριος

Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

Χρέη γραμματέως εκτέλεσε η Προϊσταμένη του Τμήματος Υποστήριξης Πολιτικών Οργάνων Κων/να Τσιτσοπούλου-Ρήγα

…………………………………………………………………………………………………………………………

Εισηγούμενος ο Πρόεδρος το 3ο θέμα της ημερήσιας διάταξης έθεσε υπόψη των μελών το με αριθμ. πρωτ. 6829/09-04-2020 έγγραφο του Τμ. Προϋπολογισμού Λογιστηρίου & Προμηθειών του Δήμου Λεβαδέων στο οποίο αναφέρονται :

*Το προς ενοικίαση ακίνητο θα πρέπει να έχει τα κάτωθι χαρακτηριστικά (άλλως αποκλείεται από την διαδικασία): Α) Να βρίσκεται στη Δαύλεια Βοιωτίας του Δήμου Λεβαδέων, β) Να έχει έκταση τουλάχιστον 100 τ.μ. , να είναι ισόγειο, με πλάτος θύρας τουλάχιστον 1,20 μ. και χώρους προσπελάσιμους από όλους τους χρήστες, γ) Να διαθέτει επαρκή φυσικό φωτισμό και αερισμό στους χώρους του δ) Να διαθέτει κουζίνα με νεροχύτη και ερμάρια καθώς και πλήρως εξοπλισμένο WC, υπενδεδυμένο με πλακίδια πορσελάνης και φυσικό ή τεχνητό αερισμό, ε) Να διαθέτει ηλεκτροφωτισμό με αυτόνομη παροχή, αυτόνομη θέρμανση, εγκατάσταση τηλεφώνου διαδικτύου και μηχανικού εξαερισμού (air conditioning). Οι τοίχοι του να είναι βαμμένοι και καθαροί, στ) Τέλος, να είναι εξοπλισμένο με σύστημα φωτισμού ασφαλείας και να τηρεί τους απαιτούμενους όρους πυρασφάλειας και να διαθέτει όλα τα απαιτούμενα από τον νόμο πιστοποιητικά. Αρμόδιο όργανο για τη διενέργεια της δημοπρασίας είναι σύμφωνα με το άρθρο 1 του Π.Δ. 270/81, η τριμελής επιτροπή που συστάθηκε με τnν αριθ.424/2019 απόφαση του Δημοτικού Συμβουλίου Λεβαδέων*

***Κατόπιν των ανωτέρω και λαμβάνοντας υπόψη:***

*1) Τις διατάξεις του Προεδρικού Διατάγματος 270/1981, «Περί καθορισμού των οργάνων, της διαδικασίας και των όρων διενέργειας δημοπρασιών δι εκποίησιν ή εκμίσθωσιν πραγμάτων των Δήμων και Κοινοτήτων» (ΦΕΚ 77 / τ.Α΄/1981). το Π.Δ. 270/81, (ΦΕΚ Α' 77/30-3-81)*

*2) Την* ***παρ. θ του άρθρου 72 του Ν.3852/2010*** *, όπως αυτή αντικαταστάθηκε με τις διατάξεις του άρθρου 3 του Ν. 4623/2019 και σύμφωνα με την οποία, η Οικονομική Επιτροπή είναι συλλογικό όργανο, αρμόδιο για τον έλεγχο και την παρακολούθηση της οικονομικής λειτουργίας του δήμου. Ειδικότερα, έχει τις ακόλουθες αποφασιστικές, ελεγκτικές και γνωμοδοτικές αρμοδιότητες:**«Αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για έργα, μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημόσιους υπαλλήλους»*

*3) Τις διατάξεις των άρθρων 194, 201 και 271 του Ν. 3463/2006 (ΦΕΚ 114/τ.Α΄/2006) Κώδικας Δήμων & Κοινοτήτων.*

*4) Την αριθ.* ***53/2020*** *απόφαση του Δημοτικού Συμβουλίου, με την οποία αποφασίστηκε η αναγκαιότητα μίσθωσης ακινήτου από το Δήμο, με σκοπό τη λειτουργία την στέγαση του ΚΑΠΗ Δαύλειας του Δήμου Λεβαδέων,*

*5) Την αριθ****. 424/2019*** *απόφαση Δημοτικού Συμβουλίου με την οποία ορίστηκαν τα μέλη της Επιτροπής “Διενέργειας των Δημοπρασιών μίσθωσης, εκμίσθωσης και εκποίησης ακινήτων, του άρθρου 1 του ΠΔ 270/81”*

*6) Την αριθ****. 423/2019*** *απόφαση Δημοτικού Συμβουλίου, με την οποία ορίστηκαν τα μέλη της Επιτροπής Εκτίμησης των προς μίσθωση Ακινήτων του άρθρου 7 του ΠΔ 270/81*

*7) Την αριθ.****125/2019*** *απόφασή της Δήμαρχου Λεβαδέων, με την οποία όρισε το τρίτο μέλος της επιτροπής εκτίμησης των προς μίσθωση ακινήτων,*

*8) Τα αριθ.* ***6788/08-04-2020*** *έγγραφο της Δ/νσης Τεχνικών Υπηρεσιών και το αριθ.****6696/07-04-2020*** *έγγραφο του Προέδρου της Κοινότητας Δαύλειας, που αφορούν τις τεχνικές προδιαγραφές του προς μίσθωση ακινήτου* ***Καλείται η Οικονομική Επιτροπή*** *να καθορίσει τους όρους της μειοδοτικής δημοπρασίας, φανερής και προφορικής, για τη μίσθωση ακινήτου για την στέγαση του ΚΑΠΗ Δαύλειας του Δήμου Λεβαδέων.*

Η Οικονομική Επιτροπή αφού έλαβε υπόψη της :

* Το με αριθ. πρωτ. 6829/9-4-2020 έγγραφο του Τμ. Προϋπολογισμού Λογιστηρίου & Προμηθειών του Δήμου Λεβαδέων που είχε διανεμηθεί .
* Το υπόδειγμα όρων διακήρυξης της Οικ. Υπηρεσίας του Δήμου που είχε διανεμηθεί
* Την υπ΄ αριθμό 53/2020 (ΑΔΑ: Ω75ΦΩΛΗ-3ΞΗ) Απόφαση του Δημοτικού Συμβουλίου Δήμου Λεβαδέων
* Τα αριθ. 6788/08-04-2020 έγγραφο της Δ/νσης Τεχνικών Υπηρεσιών και το αριθ.6696/07-04-2020 έγγραφο του Προέδρου της Κοινότητας Δαύλειας, που αφορούν τις τεχνικές προδιαγραφές του προς μίσθωση ακινήτου
* Την από 14-3-2020 Πράξη Νομοθετικού Περιεχομένου (ΠΝΠ) «Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19(ΦΕΚ Α΄64).
* Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)
* Την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών
* Την με αριθμ. Πρωτ 1822/16-3-2020 (ΑΔΑ:ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης
* Την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* Τις διατάξεις των άρθρων 72 και 75 του Ν.3852/2010, όπως τροποποιήθηκαν και ισχύουν.
* Την μεταξύ των μελών συζήτηση
* Την θετική ψήφο όλων των μελών της επί του θέματος όπως αυτό δηλώθηκε διά ζώσης στην τηλεδιάσκεψη.

**ΑΠΟΦΑΣΙΖΕΙ ΟΜΟΦΩΝΑ**

Καταρτίζει τους όρους φανερής , μειοδοτικής και προφορικής δημοπρασίας, για τη μίσθωση ακινήτου προς στέγαση του ΚΑΠΗ Δαύλειας του Δήμου Λεβαδέων ως παρακάτω:

**Άρθρο 1: Περιγραφή του ακινήτου – Τεχνική περιγραφή**

Το προς ενοικίαση ακίνητο θα πρέπει να έχει τα κάτωθι χαρακτηριστικά (άλλως αποκλείεται από την διαδικασία): α) Να βρίσκεται στη Δαύλεια Βοιωτίας του Δήμου Λεβαδέων, β) Να έχει έκταση τουλάχιστον 100 τ.μ. , να είναι ισόγειο, με πλάτος θύρας τουλάχιστον 1,20 μ. και χώρους προσπελάσιμους από όλους τους χρήστες, γ) Να διαθέτει επαρκή φυσικό φωτισμό και αερισμό στους χώρους του δ) Να διαθέτει κουζίνα με νεροχύτη και ερμάρια καθώς και πλήρως εξοπλισμένο WC, υπενδεδυμένο με πλακίδια πορσελάνης και φυσικό ή τεχνητό αερισμό, ε) Να διαθέτει ηλεκτροφωτισμό με αυτόνομη παροχή, αυτόνομη θέρμανση, εγκατάσταση τηλεφώνου διαδικτύου και μηχανικού εξαερισμού (air condition).στ) Οι τοίχοι του να είναι βαμμένοι και καθαροί, ζ) Να είναι εξοπλισμένο με σύστημα φωτισμού ασφαλείας , να τηρεί τους απαιτούμενους όρους πυρασφάλειας και να διαθέτει όλα τα απαιτούμενα από τον νόμο πιστοποιητικά, η) Να έχει προσβασιμότητα σε άτομα ΑΜΕΑ όπως κατάλληλη ράμπα και αντίστοιχο WC.

**Άρθρο 2: Τρόπος Διενέργειας της Δημοπρασίας**

Η δημοπρασία θα είναι μειοδοτική, φανερή και προφορική θα διεξαχθεί σε δύο (2) φάσεις, ως εξής (άρθρο 5 παρ. 4 του Π.Δ. 270/81):

**Α) Διακήρυξη εκδήλωσης ενδιαφέροντος:** ι) Ο Δήμαρχος δημοσιεύει λεπτομερή διακήρυξη, βάσει των υπό της οικονομικής επιτροπής καθορισθέντων όρων , πλην του τιμήματος, καλών τους ενδιαφερόμενους, όπως εντός προθεσμίας είκοσι (20) ημερών από της δημοσιεύσεως εκδηλώσουν ενδιαφέρον, ιι) οι προσφορές ενδιαφέροντος κατατίθενται στο Πρωτόκολλο του Δήμου **έως την 11 Μαϊου 2020, ημέρα Δευτέρα** και στη συνέχεια μεταβιβάζονται στην επιτροπή ελέγχου καταλληλότητας, που έχει ορισθεί με την αριθ. 423/2019 Απόφαση Δημοτικού Συμβουλίου, η οποία μετά από επιτόπιο έρευνα, κρίνει περί της καταλληλότητας των προσφερομένων ακινήτων και περί του αν αυτά πληρούν τους όρους της οικείας διακηρύξεως, συντασσόμενης σχετικής εκθέσεως, εντός ***δέκα (10)*** ημερών από της λήψεως των προσφορών. Οι λόγοι αποκλεισμού του κάθε ακινήτου αιτιολογούνται επαρκώς εις την έκθεση. Αυτή η συντασσόμενη έκθεση αξιολο γήσεως, μετά των προφορών ενδιαφέροντος, υποβάλλεται στο Τμήμα Προμηθειών του Δήμου το οποίο κοινοποιεί σε κάθε έναν ενδιαφερόμενο (συμμετέχοντα στη δημοπρασία), ο οποίος μπορεί να υποβάλλει ένσταση κατά της έκθεσης μέσα σε αποκλειστική προθεσμία πέντε (5) ημερών από την κοινοποίηση της έκθεσης.

**Β) Διενέργεια δημοπρασίας:** Μετά ταύτα ο δήμαρχος θα ορίσει την ημέρα και την ώρα διεξαγωγής της δημοπρασίας, που θα γίνει στο Δημαρχιακό Κατάστημα, επί της οδού Σοφοκλέους 15, ενώπιον της Αρμόδιας Επιτροπής, ***σε ημέρα και ώρα που θα καθορισθεί από τον Δήμαρχο,*** με αποστολή (επί αποδείξει) προσκλήσεων στους ιδιοκτήτες των οποίων τα ακίνητα θα έχουν κριθεί κατάλληλα από την ανωτέρω επιτροπή.

Τα πρακτικά της δημοπρασίας συντάσσονται εφ΄ απλού χάρτου και μετά την λήξη της δημοπρασίας υπογράφονται από την επιτροπή, τον τελευταίο μειοδότη και τον εγγυητή αυτού, υπόκεινται δε τόσο στην έγκριση της Οικονομικής Επιτροπής, όσο και της Αποκεντρωμένης Διοίκησης Θεσσαλίας – Στ. Ελλάδας Βοιωτίας.

**Άρθρο 3: Μισθωτική αξία του ακινήτου**

Το ανώτατο όριο προσφοράς τιμήματος ενοικίου, θα προσδιοριστεί από την Επιτροπή Εκτίμησης Ακινήτων.

**Άρθρο 4: Δικαιολογητικά συμμετοχής**

Η προσφορά πρέπει να περιλαμβάνει **επί ποινή αποκλεισμού**, ένα κυρίως φάκελο ο οποίος θα περιέχει:

**1.** Αντίγραφα της αστυνομικής ταυτότητας & του τελευταίου εκκαθαριστικού σημειώματος

**2.** Απόσπασμα Ποινικού Μητρώου το οποίο να είναι σε ισχύ

**4.** Υπεύθυνη δήλωση του Ν.1599/86, στην οποία θα αναφέρεται ότι έλαβε γνώση των όρων της διακήρυξης τους οποίους και αποδέχεται πλήρως και ανεπιφυλάκτως καθώς και της πραγματικής κατάστασης του προς μίσθωση χώρου και των ιδιαιτέρων συνθηκών που επικρατούν,

**5.** Βεβαίωση φορολογικής ενημερότητας,

**6.** Βεβαίωση ασφαλιστικής ενημερότητας των ιδίων από τον ΕΦΚΑ και των φορέων που εντάσσονται στον ΕΦΚΑ

**7.** Δημοτική ενημερότητα περί μη οφειλής του ιδίου ή βεβαίωση διακανονισμού αυτής, που να ισχύει την ημέρα του διαγωνισμού,

**8.** Εγγυητική επιστολή συμμετοχής στην δημοπρασία με Γραμμάτιο καταθέσεως του ταμείου Παρακαταθηκών και Δανείων ή εγγυητική επιστολή αναγνωρισμένης Τράπεζας , στη περίπτωση που η προσφορά έχει κριθεί κατάλληλη από την Επιτροπή καταλληλότητας σύμφωνα με το άρθρο 11 της παρούσης,

**9.** Νομιμοποιητικά έγγραφα εκπροσώπησης, εφόσον ο διαγωνιζόμενος συμμετέχει στη δημοπρασία με εκπρόσωπο,

**10.** Υπεύθυνη δήλωση του Ν.1599/86, στην οποία θα αναφέρεται ότι δεν έχει αποκλειστεί από διαγωνισμό δημοσίου.

**11.** Υπεύθυνη δήλωση του Ν. 1599/86 (ΦΕΚ 757), στην οποία να δηλώνεται από τον προσφέροντα το δικαίωμα για την εκμίσθωση του ακινήτου

**12.Υποφάκελο τεχνικής προσφοράς ο οποίος θα περιλαμβάνει:**

α) Τεχνική Έκθεση στην οποία θα περιγράφονται λεπτομερώς, η επιφάνεια, η θέση και τα λοιπά χαρακτηριστικά του ακινήτου που προσφέρουν, καθώς και τα πλήρη στοιχεία του εκμισθωτή (ιδιοκτήτη) του ακινήτου.

β) Αντίγραφο της οικοδομικής άδειας του ακινήτου θεωρημένο από την αρμόδια πολεοδομική αρχή και σε περίπτωση μη ύπαρξης αυτού, βεβαίωση αρμόδιας αρχής (πολεοδομίας ή Δήμου) για τη νομιμότητα κατασκευής του κτιρίου και μελέτη στατικότητας πολιτικού μηχανικού για τη στατική επάρκεια αυτού και τα ωφέλιμα φορτία που μπορεί να αναλάβει.

γ) Τίτλο ιδιοκτησίας ή αν δεν υπάρχει, υπεύθυνη δήλωση του Ν. 1599/86 (ΦΕΚ 757) με θεωρημένο το γνήσιο της υπογραφής ότι δεν έχει νόμιμο τίτλο κτήσης κυριότητας και θα αναφέρει περί του τρόπου κτήσης της κυριότητας του προσκομίζοντας παράλληλα αντίγραφο του Ε9.

δ) Κάτοψη του ακινήτου, τοπογραφικό διάγραμμα οικοπέδου.

ε) Εγκεκριμένο πιστοποιητικό πυρασφάλειας από την Πυροσβεστική Υπηρεσία, ή υπεύθυνη δήλωση του Ν. 1599/86 (ΦΕΚ 757) με θεωρημένο το γνήσιο της υπογραφής ότι σε περίπτωση κατακύρωσης του διαγωνισμού στο όνομα του θα λάβει τα απαιτούμενα μέτρα πυρασφάλειας και ασφάλειας.

στ) Πιστοποιητικό ενεργειακής απόδοσης, για την συγκεκριμένη χρήση

**Άρθρο 5: Εγγυητής**

Ο τελευταίος μειοδότης υποχρεούται να παρουσιάσει αξιόχρεο εγγυητή, ο οποίος θα υπογράψει τα πρακτικά της δημοπρασίας και έτσι καθίσταται αλληλεγγύως και εις ολόκληρον υπεύθυνος με αυτόν για την εκπλήρωση των όρων της σύμβασης.

**Άρθρο 6: Δικαίωμα αποζημίωσης**

Ο τελευταίος μειοδότης δεν αποκτά δικαίωμα προς αποζημίωση από τη μη έγκριση των πρακτικών της δημοπρασίας από το αρμόδιο όργανο του δήμου ή της διοικητικής αρχής που έχει αντίστοιχη αρμοδιότητα.

**Άρθρο 7: Σύμβαση**

Ο τελευταίος μειοδότης υποχρεούται όπως εντός δέκα (10) ημερών από την κοινοποίηση, που ενεργείται με αποδεικτικό παραλαβής, της απόφασης της διοικητικής αρχής περί κατακυρώσεως ή εγκρίσεως του αποτελέσματος της δημοπρασίας, να προσέλθει μαζί με τον εγγυητή του για την σύνταξη και υπογραφή της σύμβασης, άλλως και η κατατεθείσα εγγύηση καταπίπτει υπέρ του δήμου χωρίς δικαστική παρέμβαση. Η σύμβαση συντάσσεται σε τέσσερα (4) πρωτότυπα εκ των οποίων παραλαμβάνουν από ένα ο κάθε συμβαλλόμενος, ένα η προϊσταμένη αυτής αρχή και ένα η αρμόδια Δ.Ο.Υ. Ο Δήμος, ως μισθωτής, μπορεί να προβεί κατά τη διάρκεια της μίσθωσης, χωρίς καμιά αποζημίωση στον εκμισθωτή, σε μονομερή λύση της σύμβασης, εάν:

(α) Καταργηθεί η στεγαζόμενη υπηρεσία εν όλω ή εν μέρει ή επεκταθεί έτσι ώστε το μίσθιο να μην εξυπηρετεί πλέον τις ανάγκες της,

(β) Μεταφερθεί η στεγαζόμενη υπηρεσία σε ιδιόκτητο ακίνητο,

(γ) Προσφερθεί σε αυτή, από τρίτο, η δωρεάν χρήση κατάλληλου ακινήτου για τον υπόλοιπο χρόνο της μίσθωσης,

(δ) Αναδιαρθρωθεί η στεγαζόμενη υπηρεσία, κατά τη διάρκεια της

μίσθωσης, ούτως ώστε το ακίνητο να μην εξυπηρετεί τις ανάγκες αυτής ή να μην είναι απαραίτητο,

(ε) Μεταφερθεί σε άλλο μέρος, η εγκατεστημένη στο ακίνητο υπηρεσία, έστω και προσωρινά,

(στ) Ο εκμισθωτής αρνηθεί ή δεν πραγματοποιήσει τις εργασίες που αναφέρονται στο άρθρο 10 Υποχρεώσεις εκμισθωτή (ιδιοκτήτη)) της παρούσας.

Για τη λύση της σύμβασης σύμφωνα με τα παραπάνω, εκδίδεται από το Δήμαρχο απόφαση πρόωρης λύσης της μίσθωσης, ύστερα από γνωμοδότηση της Οικονομικής Επιτροπής, η οποία συντάσσεται με βάσει το σχετικό έγγραφο αίτημα της στεγασμένης υπηρεσίας. Η απόφαση πρόωρης λύσης της μίσθωσης κοινοποιείται στον εκμισθωτή του ακινήτου και επιφέρει τα αποτελέσματα της τριάντα (30) ημέρες τουλάχιστον μετά την κοινοποίηση της. Από την ημερομηνία αυτή παύει κάθε υποχρέωση του Δήμου για καταβολή μισθωμάτων.

**Άρθρο 8: Διάρκεια Σύμβασης**

Η διάρκεια της μίσθωσης ορίζεται **πέντε** **(5) έτη**, η οποία θα αρχίσει από την επομένη της υπογραφής της σύμβασης, με δυνατότητα παράτασης ένα (1) επιπλέον έτος.

Η μίσθωση αρχίζει από την ημερομηνία υπογραφής του συμφωνητικού μίσθωσης και λήγει την αντίστοιχη ημερομηνία παρέλευσης του χρόνου μίσθωσης.

**Άρθρο 9: Καταβολή Μισθωμάτων**

Η καταβολή των μισθωμάτων θα γίνεται από τον μισθωτή Δήμο στον κύριο του ακινήτου (εκμισθωτή) ανά τρίμηνο, στο τέλος κάθε τριμηνίας (άρθρο 21 του Ν 3130/2003).

**Άρθρο 10: Υποχρεώσεις εκμισθωτή (ιδιοκτήτη)**

Ο εκμισθωτής (ιδιοκτήτης) οφείλει να έχει ασφαλισμένο το οίκημα (μίσθιο) κατά του πυρός, διαφορετικά ο Δήμος, απαλλάσσεται από κάθε υποχρέωση, για τυχόν ζημιές, που μπορεί να προξενηθούν στο μίσθιο, από εκδήλωση πυρκαγιάς.

Ο εκμισθωτής (ιδιοκτήτης) υποχρεούται να ενεργήσει όλες τις δαπάνες που αφορούν τις εργασίες εγκατάστασης και σύνδεσης με τα δίκτυα Ο.Τ.Ε., Δ.Ε.Η., Ύδρευσης, τοποθέτησης πυρασφάλειας, ασφάλειας, καλύπτοντας τους όρους υγιεινής, τις δαπάνες εγκατάστασης ηλεκτρικών κουδουνιών, σύμφωνα με τις υποδείξεις του Δήμου και να παραδώσει το μίσθιο έτοιμο και κατάλληλο για χρήση μέσα στην ορισθείσα προθεσμία.

Ο εκμισθωτής (ιδιοκτήτης) υποχρεούται να ενεργήσει με δικά του έξοδα όλες τις εργασίες, που αφορούν τη σύνδεση με τα δίκτυα αποχέτευσης και όπου αυτό δεν είναι εφικτό, να προβαίνει σε όλες τις δαπάνες εκκενώσεως βόθρων, οπόταν αυτό είναι αναγκαίο κατά τη διάρκεια της μίσθωσης, καθώς επίσης και στις απαραίτητες επισκευές στο ακίνητο και να επανορθώσει τις φθορές που προέρχονται από τη συνηθισμένη χρήση του ακινήτου (μίσθιου), μέσα στην προθεσμία που τάσσεται από τη στεγαζόμενη υπηρεσία.

Σε περίπτωση που ο εκμισθωτής αρνηθεί ή δεν πραγματοποιήσει τις παραπάνω εργασίες, ο Δήμος έχει το δικαίωμα να προβεί: (α) Σε διακοπή της καταβολής των μισθωμάτων μέχρι την εκτέλεση των εργασιών από τον εκμισθωτή, (β) Σε μονομερή λύση της σύμβασης και την μίσθωση άλλου ακινήτου, σε βάρος του εκμισθωτή, σύμφωνα με τα προβλεπόμενα, (γ) Σε εκτέλεση όλων των απαιτούμενων εργασιών επισκευής του ακινήτου, σε βάρος του εκμισθωτή, παρακρατώντας τη σχετική δαπάνη από τα μισθώματα του ακινήτου, όπως αυτή η δαπάνη προκύπτει από σχετική τεχνική έκθεση –βεβαίωση τεχνικής υπηρεσίας του Δήμου.

Ο εκμισθωτής (ιδιοκτήτης) έχει υποχρέωση να παραδώσει το οίκημα στη χρήση του Δήμου, έτοιμο και κατάλληλο μέσα στη προθεσμία και μετά την εκτέλεση όλων των τυχόν υποδειχθεισών επισκευών και διαρρυθμίσεων και σύμφωνα με τους όρους της παρούσας διακήρυξης, της απόφασης έγκρισης και της σύμβασης της μίσθωσης. Σε αντίθετη περίπτωση καταπίπτει υπέρ του Δήμου η εγγύηση που έχει κατατεθεί και ακολουθούνται οι διαδικασίες που προβλέπει η σχετική νομοθεσία. Η παραλαβή του ακινήτου (μισθίου) από τον Δήμο καθώς και η παράδοση του στον εκμισθωτή μετά τη λήξη της σύμβασης, ενεργείται από τον Δήμαρχο, αφού συνταχθεί πρωτόκολλο παράδοσης – παραλαβής σε τέσσερα (4) πρωτότυπα. Ο εκμισθωτής καλείται εγγράφως, από τον Δήμαρχο , να παραστεί αυτοπροσώπως ή με εξουσιοδοτημένο άτομο στην παραλαβή ή στην παράδοση του ακινήτου (μισθίου), αν αρνηθεί δε, να προσέλθει συντάσσεται Πρωτόκολλο από τον και κοινοποιείται σε αυτόν με απόδειξη.

Η παραλαβή του ακινήτου (μισθίου) από τον Δήμαρχο, δεν απαλλάσσει τον εκμισθωτή της ευθύνης για ελλείψεις ή για πάσης φύσεως ελαττώματα του μισθίου.

Εάν το ακίνητο (μίσθιο) κατά τη διάρκεια της μίσθωσης περιέλθει με οποιονδήποτε νόμιμο τρόπο στην κυριότητα, νομή, επικαρπία, χρήση, κ.λ.π. άλλου προσώπου, η μίσθωση συνεχίζεται αναγκαστικά στο πρόσωπο του νέου ιδιοκτήτη, νομέα, επικαρπωτή, χρήστη, κ.λ.π., θεωρούμενου αυτού εφεξής ως εκμισθωτή.

Στον τελευταίο εκμισθωτή καταβάλλονται από το Δήμο τα μισθώματα, χωρίς καμιά άλλη διατύπωση, από τότε που κοινοποιείται νόμιμα σε αυτόν ο οικείος νόμιμος τίτλος βάσει του οποίου κατέστη αυτός νομέας, επικαρπωτής, χρήστης, κ.λ.π., νομίμως μεταγραμμένος, εφόσον αυτός χρήζει κατά νόμο μεταγραφής .

Σε περίπτωση μεταβίβασης της κυριότητας ή της νομής του μισθωμένου χώρου, ο νέος κύριος, νομέας ή κάτοχος ή επικαρπωτής αναλαμβάνει όλες τις υποχρεώσεις του πωλητή που απορρέουν από την παρούσα μίσθωση, ο δε πωλητής είναι υποχρεωμένος προτού μεταβιβαστεί το ακίνητο να γνωστοποιήσει εγγράφως στο Δήμο τα στοιχεία του νέου ιδιοκτήτη ή νομέα ή κατόχου, καθώς επίσης υποχρεούται να ενημερώσει τον ίδιο για τη συγκεκριμένη μισθωτική δέσμευση του ακινήτου. Ο νέος ιδιοκτήτης, νομέας, κάτοχος ή επικαρπωτής θεωρείται εφεξής εκμισθωτής και το μίσθωμα καταβάλλεται στο όνομά του εφ’ όσον γνωστοποιηθούν στην υπηρεσία του Δήμου τα σχετικά δικαιολογητικά.

**Άρθρο 11: Εγγύηση συμμετοχής**

Η εγγύηση για τη συμμετοχή στη δημοπρασία ορίζεται σε ποσοστό δέκα επί τοις εκατό (10%) του ορίου προσφοράς, (όπως, προσδιοριστεί από την Επιτροπή Εκτίμησης Ακινήτων), τούτου υπολογιζόμενου προκειμένου μεν για χρόνο μικρότερο του έτους για ολόκληρο το χρόνο μίσθωσης, προκειμένου δε για χρόνο μεγαλύτερο του έτους ενός έτους τουλάχιστον. Η εγγυητική επιστολή συμμετοχής επιστρέφεται σε αυτόν που έχει κατακυρωθεί ο διαγωνισμός μετά την υπογραφή του σχετικού πρωτοκόλλου παράδοσης – παραλαβής καθώς και της σύμβασης μίσθωσης.

Οι εγγυητικές επιστολές επιστρέφονται στους λοιπούς συμμετέχοντες στον διαγωνισμό, μετά την κατακύρωση του αποτελέσματος του από την Οικονομική Επιτροπή.

**Άρθρο 12: Υποχρεώσεις – δικαιώματα μισθωτή**

Ο μισθωτής υποχρεούται να διατηρεί και να διαφυλάσσει την κατοχή του μισθίου, τις υπέρ αυτού δουλειές, τα όρια αυτού και εν γένει το μίσθιο, σε καλή κατάσταση, προστατεύοντας αυτό απέναντι σε κάθε καταπάτηση, διαφορετικά ευθύνεται σε αποζημίωση.

Ο Δήμος Λεβαδέων υποχρεούται με την λήξη της μίσθωσης, να παραδώσει το ακίνητο στην κατάσταση την οποία το παρέλαβε, διαφορετικά ευθύνεται σε αποζημίωση.

Ο Δήμος Λεβαδέων δεν ευθύνεται και δεν υποχρεούται να καταβάλλει καμιά αποζημίωση στον εκμισθωτή (α) για επιγενόμενες βλάβες ή ζημιές στο ακίνητο του, οφειλόμενες στη συνήθη χρήση ή κακή κατάσταση ή σε τυχαίο γεγονός, ανωτέρα βία, κ. λ. π. (η έννοια των συνήθων χρήσεων επί μισθώσεων των υπηρεσιών είναι ευρύτερη των κοινών μισθώσεων), (β) για αλλαγές ή βελτιώσεις στις οποίες θα προβεί πριν ή μετά την κατακύρωση του αποτελέσματος της δημοπρασίας ή (γ) αν από δική του υπαιτιότητα, ανακληθεί η απόφαση περί κατακύρωσης του αποτελέσματος της δημοπρασίας ή λυθεί η σύμβαση.

**Άρθρο 13: Κρατήσεις**

Αυτός που θα αναδειχθί μειοδότης βαρύνεται με όλες τις νόμιμες κρατήσεις .

**Άρθρο 14: Αναμίσθωση – Υπεκμίσθωση**

Σιωπηρή αναμίσθωση, ως και υπεκμίσθωση του μισθίου από τον μισθωτή απαγορεύεται απολύτως.

**Άρθρο 15: Δημοσίευση Διακήρυξης**

Περίληψη της διακήρυξης θα δημοσιευθεί με φροντίδα του δημάρχου σε τρεις (3) τοπικές εφημερίδες ( 2 ημερήσιες και 1 εβδομαδιαία) τουλάχιστον ***είκοσι* (20) *ημέρες*** πριν από τη διενέργεια της δημοπρασίας καθώς και με τοιχοκόλληση αντιγράφου αυτής στον πίνακα ανακοινώσεων του δημοτικού καταστήματος και αναρτημένη στην ιστοσελίδα του δήμου.

Περίληψη της προκήρυξης θα δημοσιευτεί μέχρι και την **21/04/2020**, στις ημερήσιες νομαρχιακές εφημερίδες **ΒΟΙΩΤΙΚΑ ΝΕΑ και** **ΒΟΙΩΤΙΚΗ ΕΚΔΟΤΙΚΗ Μ.ΕΠΕ (ΣΚΥΤΑΛΗ)** καθώς και στην εβδομαδιαία εφημερίδα **ΔΙΑΒΗΜΑ.** Τα έξοδα δημοσίευσης , τέλη ή λοιπά έξοδα μισθωτηρίου συμβολαίου βαρύνουν μονομερώς αυτόν που θα αναδειχθεί τελευταίος μειοδότης.

**Άρθρο 16: Επανάληψη της δημοπρασίας**

Η δημοπρασία επαναλαμβάνεται οίκοθεν από τον δήμαρχο εάν δεν παρουσιάσθηκε κατ' αυτήν μειοδότης.

Η δημοπρασία επαναλαμβάνεται κατόπιν αποφάσεως του δημοτικού συμβουλίου όταν:

α) το αποτέλεσμα αυτής δεν εγκριθεί από την Οικονομική επιτροπή ή το δημοτικό συμβούλιο ή την αρμόδια Διοικητική αρχή λόγω ασύμφορου του επιτευχθέντος αποτελέσματος ή σφάλματος στη διενέργεια της δημοπρασίας.

β) μετά την κατακύρωση της δημοπρασίας, ο τελευταίος μειοδότης αρνείται να υπογράψει τα πρακτικά, ή τη σύμβαση μίσθωσης επίσης όταν μετά την κοινοποίηση στον τελευταίο μειοδότη της εγκριτικής επί του αποτελέσματος της δημοπρασίας αποφάσεως δεν προσέλθει αυτός εμπροθέσμως για την σύνταξη και υπογραφή της σύμβασης.

Στην περίπτωση (β) η δημοπρασία, επαναλαμβάνεται εις βάρος του τελευταίου μειοδότη, ως ελάχιστον δε όριο προσφοράς ορίζεται το επ' ονόματι τούτου κατακυρωθέν ποσόν, δυνάμενο να μειωθεί με απόφασης του δημοτικού συμβουλίου.

Η επαναληπτική δημοπρασία γνωστοποιείται με περιληπτική διακήρυξη του δημάρχου αναφερομένης στους όρους της πρώτης διακήρυξης και δημοσιευομένης, πέντε (5) τουλάχιστον ημέρας προ της ημέρας της διενέργειας της δημοπρασίας, διεξάγεται δε σύμφωνα με τα όσα αναφέρθηκαν.

**Άρθρο 17: Πληροφόρηση ενδιαφερομένων**

Πληροφορίες και αντίγραφα της διακήρυξης της δημοπρασίας παρέχονται τις εργάσιμες ημέρες και ώρες 8.00- 15.00, από το Γραφείο Προμηθειών, στην Διεύθυνση : Σοφοκλέους 15, (3ος όροφος),Τηλέφωνο: 2261350822,829 και FAX :2261350881.

**Η παρούσα απόφαση πήρε αριθμό 69/2020.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΤΑ **ΜΕΛΗ**

1.Καλογρηάς Αθανάσιος

2.Δήμου Ιωάννης

3.Kαράβα Χρυσοβαλάντου - Βασιλική

4.Μερτζάνης Κωνσταντίνος

5.Καπλάνης Κωνσταντίνος

6.Μπράλιος Νικόλαος

7.Καραμάνης Δημήτριος

ΠΙΣΤΟ ΑΠΟΣΠΑΣΜΑ

Λιβαδειά 15-04-2020.

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΔΗΜΑΡΧΟΣ ΛΕΒΑΔΕΩΝ